《大卿先生惠药方》
宋代·方一夔

浅谋不遂少年狂，咄咄催人鬓发苍。深雪寒添诗兴爽，早梅清彻梦魂香。

已谙林壑投閒趣，且试神仙却老方。闻说丹炉留近处，赢粮我欲问金堂。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。